**Общинска избирателна комисия Добричка**

**РЕШЕНИЕ**

**№ - 262 -МИ/НР**

**Добричка, 06.11.2015 г.**

ОТНОСНО: Искане за отмяна на Решение №261/05.11.2015г. на ОИК Добричка, с което са прекратени пълномощията на общински съветник Илдъз Илиязова Юнус ,избана от листата на МК „Ново начало за Добричка“.

 В ОИК-Добричка е постъпила жалба с вх.№ МИ-01-383/06.11.2015г. от Илдъз Илиязова Юнус , с която се оспорва Решение №261/05.11.2015г. на ОИК Добричка, като неправилно, незаконосъобразо и постановено в нарушение на процесуалния закон . Посочва се , че не са спазени изискванията на чл.30 ал.4 т.4 от ЗМСМА , а именно че пълномощията на общински съветник се прекратяват при назначаването му щатна длъжност в съответната общинска администрация. Посочва се, че ОИК Добричка не е изискало и не е окомплектовало преписката с необходимите документи, на базата на които да се вземе обжалваното решение.

След съобразяване на направеното искане в цитираната жалба със съдържанието на писмо вх.№МИ-01-379/05.11.2015 година на Председателя на Добрички Общински съвет и приложеното към него Заявление от жалбоподателката Илдъз Илиязова Юнус, с което същата иска прекратяването на пълномощията си като общински съветник от листата на МК „Ново начало за Добричка“ на основание чл.30, ал.4, т.4 от ЗМСМА, а именно, че е назначена на щатна длъжност в общинската администрация, ОИК Добричка приема че жалбата е неоснователна поради следните причини:

1. Жалбоподателката иска прекратяване на правомощията си поради „назначаването ми на щатна длъжност в общинската администрация“, като посочва правно основание чл.30, ал.4, т.4 ЗМСМА. От изложеното в Заявлението се стига до извода, че към момента на подаване на заявлението има валидно трудово правоотношение между жалбоподателката и кмета на община Добричка.
2. ОИК Добричка се е произнесла по повод на направеното искане за прекратяване на пълномощията на жалбоподателката и на нейно място е назначен следващия в листата от квотата на МК „Ново начало за Добричка“.
3. Към момента на подаване на жалбата ОИК Добричка се е произнесла с решение, с което е преклудирано правото на жалбоподателката да оттегли заявлението си.
4. Дори и да се приеме, че не е налице валидно трудово правоотношение между кмета на общината и жалбоподателката, редът по който е постъпило заявлението за прекратяване на пълномощията – чрез председателя на Добрички общински съвет, е налице основание за прекратяване на пълномощията на основание чл.30, ал.4, т.3 ЗМСМА, за което не е необходимо мотивиране на заявлението за прекратяване на пълномощията.

Предвид изложеното и на основание чл.87, ал.1, т.22 ИК, ОИК Добричка

 РЕШИ:

 Оставя без уважение предявената от Илдъз Илиязова Юнус жалба с вх.№ МИ-01-383/06.11.2015г

Председател: Мариян Няголов

Секретар: Диана Далакманска

*Обявено на:………………………. Дата на снемане:…………………………*

*Час на обявяване:……………. Час на снемане:………………………….*

*Обявил: 1.……………………………. Свалил: 1…………………………………….*

 *2……………………………… 2…………………………………….*